Neuvoston asetus (EY) N:o 2585/2001, annettu 19 päivänä joulukuuta 2001, viinin yhteisestä markkinajärjestelystä annetun asetuksen (EY) N:o 1493/1999 muuttamisesta



Virallinen lehti nro L 345 , 29/12/2001 s. 0010 - 0011



Neuvoston asetus (EY) N:o 2585/2001, annettu 19 päivänä joulukuuta 2001, viinin yhteisestä markkinajärjestelystä annetun asetuksen (EY) N:o 1493/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Useat jäsenvaltiot harjoittavat maatalousalalla aktiivista sukupolvenvaihdospolitiikkaa. Politiikka on osoittautunut menestyksekkääksi erityisesti viinialalla, jossa sukupolvenvaihdoksen tarve on huomattava. (2) Tällaisen politiikan soveltamisen helpottamiseksi viinialalla ja kunnes istutusoikeuksien varannot otetaan käyttöön on syytä säätää mahdollisuudesta, jonka mukaan nuorille viljelijöille myönnetyt uusien viljelmien istutusoikeudet voisivat olla tilapäisesti tukikelpoisia viinin yhteisestä markkinajärjestelystä annetulla asetuksella (EY) N:o 1493/1999(4) käyttöön otetussa rakenneuudistukseen liittyvässä tukijärjestelmässä. Kyseistä mahdollisuutta on sovellettava myös maatalouden rakenteiden tehokkuuden parantamisesta 20 päivänä toukokuuta 1997 annetussa neuvoston asetuksessa (EY) N:o 950/97(5) tarkoitettujen aiempien kehityssuunnitelmien yhteydessä myönnettyihin uusien viljelmien istutusoikeuksiin, jotta helpotettaisiin entisistä järjestelmistä siirtymistä. (3) Tämän vuoksi asetus (EY) N:o 1493/1999 olisi muutettava sekä oikaistava tietyt virheet, ON ANTANUT TÄMÄN ASETUKSEN: 1 artikla Muutetaan asetus (EY) N:o 1493/1999 seuraavasti: 1) Lisätään 11 artiklan 3 kohtaan alakohta seuraavasti: "Se kattaa sekä asetuksessa (EY) N:o 950/97 tarkoitettujen kehityssuunnitelmien yhteydessä myönnetyt uusien viljelmien istutusoikeudet että nuorille maanviljelijöille myönnetyt uusien viljelmien istutusoikeudet viinivuosien 2000/2001, 2001/2002 ja 2002/2003 aikana." 2) Korvataan 15 artiklan toisen kohdan b alakohta seuraavasti: "b) suunnitelmien soveltamisesta johtuvaa uudelleenistutusoikeuksien sekä kehityssuunnitelmien yhteydessä myönnettyjen uusien viljelmien istutusoikeuksien ja nuorille maanviljelijöille myönnettyjen uusien viljelmien istutusoikeuksien käyttöä koskevia säännöksiä;". 3) Korvataan 44 artiklan 1 kohta seuraavasti: "1. CN-koodeihin 2204 10 , 2204 21 ja 2204 29 kuuluvista tuotteista ainoastaan väkeviä viinejä, kuohuviinejä, hiilihapotettuja kuohuviinejä, helmeileviä viinejä, hiilihapotettuja helmeileviä viinejä, tma-laatuviinejä, pöytäviinejä, ylikypsistä rypäleistä valmistettuja viinejä sekä tarvittaessa ja sen estämättä, mitä 45 artiklassa säädetään, laillisesti tuotuja viinejä saa tarjota tai toimittaa sellaisenaan nautittavasti yhteisössä." 4) Muutetaan liite VII seuraavasti: a) korvataan A kohdan 2 kohdan b alakohdan kolmas luetelmakohta seuraavasti: "- jokin seuraavista merkinnöistä erikseen määriteltävin edellytyksin: 'Landwein', 'vin de pays', 'indicazione geografica tipica', 'ονομασiα κατα παράδοση', 'οίνος τοπικός', 'vino de la tierra', 'vinho regional', 'regional wine' ou 'landwijn'. Jos käytetään jotain näistä merkinnöistä, on merkintä 'pöytäviini' tarpeeton." b) korvataan C kohdan 2 kohta seuraavasti: "Mitä 1 kohdan a alakohdassa ja 3 kohdan c alakohdassa säädetään, sanotun rajoittamatta lainsäädännön yhdenmukaistamissäännösten soveltamista, ei kuitenkaan vaikuta jäsenvaltioiden mahdollisuuteen sallia: - 'viini'- ja 'helmeilevä viini' -sanojen käyttö liitettynä hedelmän nimeen yhdysnimikkeen muodossa muiden hedelmien kuin rypäleiden käymisestä saatujen tuotteiden kuvauksessa, - muut 'viini'-sanan sisältävät yhdysnimikkeet." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL C 270 E, 25.9.2001, s. 101. (2) Lausunto annettu 11. joulukuuta 2001 (ei vielä julkaistu virallisessa lehdessä). (3) EYVL C 311, 7.11.2001, s. 64. (4) EYVL L 179, 14.7.1999, s. 1. Asetus sellaisena kuin se on muutettuna asetuksella (EY) N:o 2826/2000 (EYVL L 328, 23.12.2000, s. 2). (5) EYVL L 142, 2.6.1997, s. 1.